સામગ્રી: ભારતના બધા જ અબજપતિઓની સંપત્તિ ભેગી કરીએ તો તેની કિંમત દેશના વાર્ષિક બજેટ કરતાં વધી જાય છે. આ અહેવાલમાં એવું પણ જણાવ્યું છે કે વિશ્વના 2,153 ધનકુબેરો આ જગતના 4.5 અબજ લોકો જે વિશ્વની કુલ વસતિના 60 ટકા થાય તેના કરતાં વધુ સંપત્તિ ધરાવે છે. 

અહેવાલનું ચોંકાવી દેનાર તારણ તો એ છે કે નાણાં તેમજ અન્ય સંસાધનોની વૈશ્વિક અસમાનતા વધી છે અને છેલ્લા એક દાયકામાં અબજપતિઓની સંખ્યા (એ બધાની સંયુક્ત સમુદ્ધિ ગયા વર્ષમાં ઘટી હોવા છતાં પણ) બમણી થઈ છે. 

આ અહેવાલ એવું પણ કહે છે કે ગરીબ અને ધનકુબેરો વચ્ચેની ખાઈ તો જ દૂર કરી શકાય જો એ દૂર કરવા આકરાં નીતિવિષયક પગલાં લેવામાં આવે. 

ઘણી ઓછી સરકારો આ પ્રકારની વિચારધારા સાથે પ્રતિબદ્ધતાથી જોડાયેલી છે. પાંચ દિવસ ચાલનારી વર્લ્ડ ઇકૉનૉમિક ફૉરમની ચર્ચામાંથી આવકની અસમાનતા તેમજ લિંગભેદની બાબતો, એમ બંને પ્રશ્નો અંગે સઘન ચર્ચાઓ થશે એવું દેખાય છે. 

વર્લ્ડ ઈકૉનૉમી ફૉરમના વાર્ષિક અહેવાલ 'Global Risk Report' થકી પણ ચેતવણીના સૂર ઉચ્ચારવામાં આવ્યા છે, જે મુજબ અર્થવ્યવસ્થામાં આ રીતની વ્યાપક અસમાનતાઓ વર્ષ 2019માં પણ વધી રહી હોવાનું જણાયું છે. 

કદાચ કારણો જુદાં-જુદાં હોઈ શકે પણ ઘણા બધા દેશોમાં ચાલી રહેલાં સામાજિક અસંતોષનાં આંદોલનોના કેન્દ્રસ્થાને અસમાનતા છે. 

સાધનો અને સંપત્તિની અસમાન વહેંચણી વધુ મોટો અસંતોષ ઊભો કરે છે અને આગળ જતાં લાંચરૂશ્વત, સંવિધાન સાથે ચેડાં અથવા મૂળભૂત જરૂરિયાત માટેના માલસામાન અને સેવાઓની વધતી જતી કિંમતો પણ બળતામાં ઘી હોમવાનું કામ કરે છે. વર્લ્ડ ઇકોનૉમિક ફૉરમના રિપોર્ટનું આવું તારણ છે. 

ગ્લોબલ ઇનિક્વલિટી એટલે કે વૈશ્વિક અસમાનતા છેલ્લા ત્રણ દાયકામાં ઘટી છે પણ ઘરઆંગણાની આવકની અસમાનતા (ખાસ કરીને આગળ વધેલા દેશોની અર્થવ્યવસ્થાઓમાં) ઘણા બધા દેશોમાં આ સમયગાળા દરમિયાન વધી પણ છે.  

ચિંતાજનક આર્થિક અસમાનતા 

ગ્લોબલ રિસ્ક રિપોર્ટમાં જણાવ્યા મુજબ વિકસિત દેશોમાં આ પ્રકારની અસમાનતાઓ નવાં શિખરો સર કરી રહી છે જે સમગ્ર વિશ્વ માટે ચિંતાનો વિષય હોવો જોઈએ. 

ભારતનું વરસ 2018-19 માટેનું બજેટ 24,42,200 કરોડ હતું. ભારતના 63 ધનકુબેરોની કુલ સંપત્તિ આ 24,42,200 કરોડ કરતાં વધારે છે!! આર્થિક અસમાનતા તેમજ સાધનો અને સંપત્તિની વહેંચણીની વરવી અસમાનતાનું આથી ભયાનક ચિત્ર બીજું કયું હોઈ શકે? 

તૂટી જતી અર્થવ્યવસ્થાઓમાં પણ આ ધનકુબેરો અને મોટા ઉદ્યોગપતિઓ સામાન્ય માણસના ભોગે પોતાના ગજવાં ભરી રહ્યા છે એ વરવી...\nઅગાઉની સામગ્રીનો સારાંશ નીચે મુજબ કરી શકાય છે:
વર્લ્ડ ઇકૉનૉમિક ફોરમની 50મી વાર્ષિક બેઠકની પૂર્વસંધ્યાએ માનવાધિકાર માટે કાર્યરત ગ્રુપ OXFAM દ્વારા 'Time to Care'" અહેવાલ જાહેર કરવામાં આવ્યો. આ અહેવાલ મુજબ ભારતના 1 ટકા ધનાઢ્ય લોકો નીચેના સ્તરની 70 ટકા વસતિને આવરી લેતાં 95.3 કરોડ લોકો કરતાં ચાર ગણી વધારે સંપત્તિ ધરાવે છે.